
 Lelok Kōmelim ñan Burokraam in Jipañ

Ewōr juon an Better Health Together (BHT) burokraam etannin Community Care Hub. Community Care Hub ej jipañ an armej kabōk burokraam im jipañ ko renaj kōtōbrak aikuj ko aer ilo bukon ko an Ferry, Stevens, Pend Oreille, Spokane, Lincoln, im Adams im Reservations of the Kalispel Tribe of Indians, Spokane Tribe of Indians, im Confederated Tribes of the Colville Reservation. 

Kōm maron jipañ kwe kabōk jipañ in ājmour im jipañ eo enaj emmon ñan kwe. Mennin emaron koba jipañ ikijen taktō, aikuj ko ikijen ukok, im mennin jipañ ko kwōj aikuj aolep raan. 

Kōm ej jerbal iben doulul ko elap ad kōjatdikdik kake er. Juon Rijerbal eo ej Kōlaajrak Jipañ in Ājmour enaj jipañ kwe ilo am kabōk im jerbal ibben burokraam in jipañ ko rejejjet ñan kwe. Ilo am kanne melele ilo peba in, kwōj kōmelim amim lelok eok ñan juon rijerbal eo ej kōlaajrak jipañ in ājmour ilo juon doulul ko jej kōjatdikdik im jerbal ibbeir im remaron lewaj jipañ ñan aikuj, taktō, im rejejjet ñan manit eo am. 

Community Care Hub ej aikuj am letok kōmelim ilo jeje ñan an Community Care Hub lewaj burokraam in jipañ ñan kwe. Ñe kwōnāj kāālōt in jaini etam ilo peba in,  Community Hub emaron lewaj burokraam in jipañ ko ñan kwe im emaron bōke im kōjerbal melele ko am make im melele in taktō ñan an jipañ an lewaj burokraam in jipañ kein.



Etan Client:_________________________                 Raan in Lotak an Client:________________

Ta melele ko kōm ej bōke im kōjerbal?

	Melele jen kwe im jikin ko jet ko rej letok melele
	Peba in ekoba melele ko emōj an armej ak opij ko letok:
· kwe im baamle eo am.
· Opij ko rej lewaj Burokraam in Jipañ, einwōt kumi eo ej lewaj jipañ in ājmour im jabdewōt armej ewōr kwōnaan ilo an lale kwe.

	Kain melele ko roktak
	Melele eo remaron bōke im kōjerbal ekoba:
· etam im tibdikin melele ko ñan kebaak kwe.
· etan im tibidkin melele ko ñan kebaak baamle ak armej ro rej lale kwe, elañe kwōnāj lelok kōmelim im letok melele ko ñan tōbar er.
· burokraam in jipañ ko Rijerbal ro rej lewaj Burokraam in Jipañ rej lewaj.
· Raan in lotak eo am, leddik ak laddik, riia, aelon ta ko am, bwij eo kwōj koba ibben, ak bwij eo emōj kadeloñ etam ibben.
· tibdikin melele kōn injuran in taktō eo am im ta ko kwōmaron aikuj einwōt, kolla, jerbal, ak imōn jokwe.
· melele in taktō, einwōt jen taktō ak rijerbal ro ilo jikin ājmour rej lale kwe, nañinmej ko am, ta ko kwōj aikuj ñan nañinmej, im kōtōbar ko am.


Jain
Ilo am jaini etam ijin lal, kwōj errā ke:
· Emōj am riiti peba in, ñe ejab emōj an juon armej riiti ñan kwe.
· Kwōmelele ta eo peba eo ej ba.
· Rar lewaj iien ñan am lelok kajjitōk.

Ilo am jaini etam ilo peba in, kwōj errā in bōke burokraam in jipañ ko Community Care Hub enaj lewaj einwōt emōj kōmelele ilo peba in.


Jain: ________________________________________________ Raan: __________________________


Ñe juon armej ijellokun client eo enaj jaini etan ilo peba in, jeiki etan armej eo im kadkad eo an ñan client eo.


Etan: ________________________________________________ 


Kadkad ñan Client: __________________________ 


Jouj im lale jekjen eo juon ñan kōmelim aer lelok melele.

















Kōmelim ñan Lelok Melele

Better Health Together im opij ko rej jerbal ibbeir im rej lelok burokraam in jipañ remaron aikuj lelok melele ñan doon bwe ren maron jerbal ibben doon ñan jipañ kwe. Rijerbal ro rej lewaj burokraam in jipañ remaron koba ro rej lewaj burokraam ko ikijen social service, im doulul ak opij ko jen jukjukinbed, kien, bwij, state, jikin eo kwōj pād, kakajur ñan ānbwin, im ājmour ilo makūtkūt im mantim.

Better Health Together im rijerbal ro rej lewaj burokraam in jipañ rej aikuj kōmelim eo am ilo jeje ñan aer maron lelok melele ko am. Aer lelok melele ko am emaron jipañ an laplok aer melele kōn ta ko kwōj aikuj, kōlaajrak jipañ in ājmour, im lelok kwe ñan burokraam in jipañ ko.

Kōtōbar eo amim ej ñan kejbarok wāween amim kōjerbal im kōmadmōd melele ko am. Kwōmaron lale Kakien nan Kejbarok Waween Kojerbal im Komadmod Melele. Ej Kōmelele ta melele ko kōm ej bōke, wāween kōjerbal im lelok, wāween kejbarok, im ta maron ko am.
Woñ eo enaj loe melele ko aō ñe inaj jaini ettā?
Rijerbal ro rej lewaj Burokraam in Jipañ: Melele ko am renaj lelok ñan Rijerbal ro rej lewaj Burokraam in Jipañ. Kōm maron kakobaba etan rijerbal ro rej lewaj burokraam in jipañ jabdewōt iien.
Rijerbal ro rej lewaj burokraam in jipañ rej errā renaj:
· Kōjerbal im lelok wōt melele ko aikuj ñan aer maron jipañ kwe.
· Kejbarok melele ko am, jekdoon ñe kakien ko ñan kejbarok wāween kōjerbal im kōmadmōd melele rejab kejbarok aolep melele kein tokālik.

· Kōm naj lelok wōt etan bwij eo kwōj koba ibben ak bwij eo emōj kadeloñ etam ibben rijerbal ro rej lewaj burokraam in jipañ emōj an Indigenous Nations Committee kōmelim.

· Ilo jemlokin peba in, kwōmaron kāālōt elañe kwōj kōmelim aer lelok melele ko rejab aikuj ajeeded, einwōt jipañ ko ikijen taktō, nañinmej ko ilo lomnak, kōjerbal wūno kajur, im melele kōn HIV/AIDS.

Health Care Authority (HCA): Ñe emōj kadeloñ etam ilo injuran eo an Medicaid, remaron lelok melele eo am ñan HCA. HCA ej bōk eddoin Medicaid (Apple Health) ilo Washington state.

Rijerbal ak opij ko rej lewaj jipañ ñan mejin im kombuitor ko: Rijerbal ak opij ko rej letok jipañ ñan mejin im kombuitor ko remaron loe melele ko am wōt ilo iien rej aikuj kōmadmōd, kōkmanmanlok, ak kōmmane jorrāān ko ilo kein jerbal ko kōm ej kōjerbal ñan kejbarok im lelok melele ko am.
Etke renaj lelok melele ko aō?
Kōm maron lelok melele ko am ñan:
· Kebaak kwe.
· Jipañ an rijerbal im opij ko lewaj burokraam in jipañ, kōlaajrak jipañ ko ikijen taktō, ñe ejab lemaanlok eok ñan burokraam in jipañ ko.
· Lale ta burokraam in jipañ ko kwōmaron tōbrak ñan.
· Jipañ an burokraam ko rej jipañ an armej ājmour melele im kōkmanmanlok ājmour ibben armej ro ilo jukjukinbed.
Ñan kōkmanmanlok im jipañ an wōr wōnāan jerbal ko kōm ej kōmmane
Jet iien kōm maron kakoba melele ko am ibben melele ko an elōñ armej ro jet. Ilo ien kōm ej kakobaba melele ilo wāween in, ejab walok etam im melele ko rej kalikar woñ kwe.
Kakobaba in melele remaron kōjerbal ñan:
· Lale joñan an emmon burokraam in jipañ ko amim.
· Kōkmanmanlok burokraam in jipañ.
· Jipañ an ro jet katak jen jerbal ko amim.
· Kanne peba ñan wōnāān jerbal kein.
· Ripoot ñan doulul ko rej kolla wōnāān jerbal ko kōm ej kōmmane.
Kōm maron woñmaanlok in kōjerbal kakobaba in melele ālikin an jemlok kutien kōmelim eo am, bōtab kōm bañ ñe kwōnāj kabōjrak kōmelim eo am.
Ñaat eo enaj jemlok kōmelim in?
Kōmelim in enaj jemlok ālikin 2 iiō. Ijellokun ñe enaj mōkajlok am kabōjrak, peba in enaj jemlok 2 iiō  ālikin raan eo kwar jaini etam.
Kwōmaron kabōjrak jabdewōt iien. Ñan kabōjrak, email email e Opij eo amim ej bōk eddoin Kejbarok Wāween Kōjerbal im Kōmadmōd Melele ilo privacyofficer@betterhealthtogether.org.
Ñe kwōnāj kabōjrak, enaj kabõjrak wōt amim lelok melele ilo jeklaj. Ejab jañiji melele ko emōj amim lelok mokta jen am kar kabōjrak kōmelim eo am.
Kōmelim ñan lelok melele ko rejab aikuj diwōjlok
Jet melele rej aikuj jejjetin kōmelim mokta jen ad maron lelok ñan jabdewōt. Melele in emaron kejbarok iomwin kakien ko rej kejbarok wāween kōjerbal im kōmadmōd melele an state, bwij, im federal.

Ewōr am kāālōt.
· Ñe kwōnāj ba aet, melele in ejab aikuj diwōjlok enaj lelok wōt einwōt ilo melele eo emōj kalikar ilo peba in.
· Ñe kwōnāj ba jab, kwōmaron wōt bōke burokraam in jipañ ko.

Ij lelok kōmelim aer lelok kakōlkōl im wūno ak jipañ ko rej letok ñan nañinmej eo aō.
· Aet
· Jab

Ij lelok kōmelim aer lelok kakōlkōl im wūno ak jipañ ko rej letok ñan nañinmej ilo lomnak eo aō.
· Aet
· Jab

Ij lelok kōmelim aer lelok kakōlkōl im wūno ak jipañ ko rej letok ñan nañinmej eo aō jen kōjerbal arkool im wūno kajur.
· Aet
· Jab

Ij lelok kōmelim aer lelok kakōlkōl im wūno ak jipañ ko rej letok ñan nañinmej eo aō im rej an jiron im likao, ekoba HIV/AIDS.
· Aet
· Jab
Jain
Ilo am jaini etam ijin lal, kwōj errā ke:
· Emōj am riiti peba in, ñe ejab emōj an juon armej riiti ñan kwe.
· Kwōmelele ta ko kobban peba in.
· Emōj lewaj iien ñan am lelok kajjitōk.


Ilo am jaini etam, kwōj kōmelim an Better Health Together im rijerbal ro rej lewaj burokraam in jipañ lelok melele ko am einwōt emōj kōmelele ilo peba in.


Jain: ________________________________________________ Raan: __________________________


Ñe juon armej ijellokun client eo enaj jaini etan ilo peba in, jeiki etan armej eo im kadkad eo an ñan client eo.


Etan: ________________________________________________ 


Kadkad ñan Client: __________________________ 

